pythainlp/thai-wiki-dataset-v4 huggingface dataset:
เงินกู้นอกระบบ

เงินกู้นอกระบบ  คือ บุคคลหรือนิติบุคคลที่เสนอเงินกู้ที่ไม่มีหลักประกันในอัตราดอกเบี้ยสูงแก่บุคคลที่ต้องการความช่วยเหลือทางการเงินอย่างสิ้นหวัง พวกเขามักกำหนดเป้าหมายไปยังบุคคลที่อยู่ในกลุ่มอ่อนแอทางด้านการเงิน เช่น ผู้ที่มีประวัติเครดิตไม่ดีหรือมีรายได้น้อย ซึ่งอาจมีปัญหาในการขอสินเชื่อจากสถาบันการเงินแบบดั้งเดิม คนปล่อยเงินกู้มักจะใช้การคุกคามและการข่มขู่เพื่อเรียกเก็บเงินจากเงินกู้ และอาจเรียกเก็บค่าธรรมเนียม ค่าปรับ หรืออัตราดอกเบี้ยที่สูงเกินไป 
ลักษณะเงินกู้นอกระบบ.
เงินกู้นอกระบบเป็นเงินกู้ที่มีเจ้าหนี้ที่ไม่ใช่สถาบันการเงิน ส่วนมากเงินกู้นอกระบบจะมีแหล่งที่มาจาก ญาติพี่น้อง เพื่อน คนรู้จัก เพื่อนร่วมงาน เจ้านาย ร้านค้า รวมไปถึง นายทุนในพื้นที่ รวมไปถึงแอพพลิเคชั่นออนไลน์ โดยมีการตกลงทำสัญญาที่อนุมัติง่ายกว่าเงินกู้ในระบบ รวมถึงอาจมีดอกเบี้ยที่สูงกว่ากฏหมายกำหนดที่ร้อยละ 15 ต่อปี และใช้กลฉ้อฉลว่าเป็นการกู้ยืมที่ถูกต้องตามกฎหมาย หรือมีการเก็บค่าธรรมเนียม ค่าปรับที่นอกเหนือจากดอกเบี้ย โดยถือว่าเป็นกลฉ้อฉล ที่ใช้หลบเลี่ยงอำพราง แต่ผู้กู้ก็ยอมเสียดอกเบี้ยหรือผลประโยชน์ตอบแทนให้แก่เจ้าหนี้ในอัตราที่สูง โดยผู้กู้และผู้ให้กู้ต้องร่วมมือสมยอมกันเพื่อหลีกเลี่ยงบทบัญญัติของกฎหมาย
กฏหมายที่ใช้ควบคุม.
พระราชบัญญัติห้ามเก็บดอกเบี้ยเกินอัตรา พ.ศ. 2560 บังคับใช้กับบุคคลทั่วไป ไม่ได้บังคับใช้กับธุรกิจการเงิน จึงทำให้ธนาคารพาณิชย์ และ ธุรกิจการเงินอื่นๆ สามารถคิดอัตตราดอกเบี้ยได้เกินร้อยละ 15 ต่อปี เพราะมีประกาศจาก ธปท. และ กระทรวงการคลัง (ประเทศไทย) รองรับให้คิดอัตราดอกเบี้ยและค่าธรรมเนียมได้ตามรูปแบบธุรกิจการเงินแต่ละประเภท
พิโกไฟแนนซ์

พิโกไฟแนนซ์  คือ ธุรกิจสินเชื่อรายย่อยระดับจังหวัดภายใต้การกำกับกระทรวงการคลัง ที่เปิดให้ประชาชนสามารถดำเนินธุรกิจสินเชื่ออย่างถูกกฏหมายในพื้นที่ ที่ผู้ให้กู้กับผู้กู้มีภูมิลำเนาหรือถิ่นที่อยู่ในจังหวัดเดียวกัน โดยบริษัทที่ผ่านการอนุญาตจากกระทรวงการคลังถือว่าเป็นสถาบันทางการเงินที่สามารถดำเนินธุรกิจสินเชื่อได้อย่างถูกกฏหมาย 
ความเป็นมา.
เนื่องจากปัญหาหนี้นอกระบบ เป็นปัญหาซึ่งนำมาถึงการกระทำผิดกฏหมาย โดยเกิดจากลูกหนี้ไม่สามารถเข้าถึงแหล่งเงินทุนเงินกู้ในระบบได้ เนื่องด้วยอาชีพ รายได้ หรือ สภาพทางการเงินที่ธนาคารไม่อนุมัติให้กู้ จึงทำให้ต้องกู้กับเจ้าหนี้นอกระบบ หรือ เจ้าหนี้ที่ไม่ใช่สถาบันทางการเงิน โดยธนาคารแห่งประเทศไทยจึงมีนโยบายเพิ่มช่องทางการเข้าถึงสินเชื่อที่ง่ายขึ้น โดยผ่านการจัดตั้ง พิโกไฟแนนซ์ ซึ่งเปลี่ยนเจ้าหนี้นอกระบบให้สามารถดำเนินธุรกิจเป็น สถาบันทางการเงินได้ เพื่อกำกับให้อยู่ภายใต้กฏหมาย 
ความแตกต่างระหว่างสินเชื่อ.
พิโกไฟแนนซ์ ให้บริการสินเชื่อพิโกไฟแนนซ์ ที่มีลักษณะเป็นสินเชื่ออเนกประสงค์ ทั้งแบบมีหรือไม่มีหลักประกัน มีการพิจารณาสินเชื่อที่ยืดหยุ่นกว่าธุรกิจสถาบันทางการเงินประเภทธนาคาร โดยมีนโยบายเหมือนกับ ไมโครไฟแนนซ์ และ นาโนไฟแนนซ์ แต่พิโกไฟแนนซ์จำกัดอยู่ที่พื้นที่ให้บริการสินเชื่อโดยผู้ให้กู้กับผู้กู้มีภูมิลำเนาหรือถิ่นที่อยู่ในจังหวัดเดียวกันเท่านั้น
อี จง-ว็อน

อี จง-ว็อน ; เกิด 31 ธันวาคม ค.ศ. 1994) เป็นนักแสดงและนายแบบชาวเกาหลีใต้ เขามีชื่อเสียงจากบทบาทในละครเช่น เรื่อง "มายอันแฟมิเลียร์แฟมิลี", "เอ็กซ์เอ็กซ์," และ "เดอะสปายฮูเลิฟมี"
โต้คลื่นชิงแชมป์โลก

โต้คลื่นชิงแชมป์โลก เดิมชื่อ ISA World Surfing Championships จัดโดยสมาคมกีฬาโต้คลื่นนานาชาติ (ISA) ซึ่งเป็นองค์กรกำกับดูแลกีฬาโต้คลื่นในระดับโลก โดยได้รับการยอมรับจากคณะกรรมการโอลิมปิกสากล
การแข่งขัน.
รายการนี้เป็นที่รู้จักในชื่อ ISF World Surfing Championships ระหว่างปี ค.ศ. 1964 และ 1972 หลังจากนั้น การแข่งขันโต้คลื่นชิงแชมป์โลกโปร--แอม (World Pro--Am Surfing Championship) ได้ถูกสร้างขึ้นซึ่งสนับสนุนวงจรการแข่งขันระดับโลก (ปัจจุบันคือ เวิร์ลเซิร์ฟลีก) รายการที่เกิดขึ้นในปี ค.ศ. 1978 ชื่อ ISA World Surfing Championships และเป็นที่รู้จักในชื่อ ISA World Surfing Games ตั้งแต่ ค.ศ. 1996
วัดท่ามะกอก

วัดท่ามะกอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพังราด อำเภอแกลง จังหวัดระยอง
วัดท่ามะกอกได้รับอนุญาตให้สร้างวัดตั้งแต่ 30 กรกฎาคม พ.ศ. 2528 และตั้งเป็นวัดเมื่อวันที่ 12 กรกฎาคม พ.ศ. 2531 ผู้ถวายที่ดินสร้างวัดคือ พระมหาถาวร คุตฺตธมฺโม, นายก่วย หวานเสนาะ, นายฮะ จิตรตั้งตรง, นายอุดม ปราณีราษฎร์ และนายประจวบ สอบสกุล
แต่เดิมบริเวณชาวบ้านในบริเวณนี้เวลาทำบุญบำเพ็ญกุศลต่าง ๆ ต้องไปที่วัดปากน้ำพังราดซึ่งอยู่ห่างมากกว่า 2 กิโลเมตร เมื่อเริ่มสร้างวัดได้ก่อสร้างศาลาการเปรียญ สำหรับบำเพ็ญกุศล 1 หลังขึ้นมาก่อน เป็นเรือนไม้แบบทรงไทย หลังจากนั้นได้สร้างกุฏิสงฆ์จำนวน 6 หลัง เป็นอาคารทรงไทย และฌาปนสถาน จนได้สร้างมาเรื่อย ๆ วัดท่ามะกอกได้รับพระราชทานวิสุงคามสีมาเมื่อวันที่ 22 สิงหาคม พ.ศ. 2557
อาคารที่โดดเด่นของวัดคือ อุโบสถสร้างขึ้นมาเป็นรูปทรงแบบเรือนารายณ์ทรงสุบรรณ มีการฉลุลวดลายรอบอุโบสถ
ปืนหน้าผาชิงแชมป์โลก

ปืนหน้าผาชิงแชมป์โลก เป็นการแข่งขันกีฬาปีนหน้าผาชิงแชมป์โลกทุกสองปี ที่จัดโดยสหพันธ์กีฬาปีนหน้าผานานาชาติ (IFSC) รายการนี้กำหนดแชมป์โลกชายและหญิงในสามสาขาของการปีนหน้าผา ได้แก่ ลีดไคลม์บิง โบลเดอริง และการปีนหน้าผาความเร็ว ตั้งแต่ปี ค.ศ. 2012 เป็นต้นมา การจัดอันดับแบบรวมจะถูกกำหนดด้วยเช่นกัน สำหรับนักปีนหน้าผาที่แข่งขันในทุกสาขา และจะมีการมอบเหรียญรางวัลเพิ่มเติมตามอันดับนั้น การแข่งขันครั้งแรกจัดขึ้นที่แฟรงค์เฟิร์ตในปี ค.ศ. 1991
ตารางสรุปเหรียญรางวัล.
ณ ปืนหน้าผาชิงแชมป์โลก 2021 (ไม่รวมเหรียญรางวัลปีนหน้าผาคนพิการ) 
หมายเหตุ 1 : ได้เหรียญ่วมกันใน ปืนหน้าผาชิงแชมป์โลก 2007
หมายเหตุ 2 : หนึ่งเหรียญเงินใน ปืนหน้าผาชิงแชมป์โลก 2021 สำหรับ สหพันธ์กีฬาปีนหน้าผารัสเซีย
วัดศักดิ์คุณาราม

วัดศักดิ์คุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพุมเรียง อำเภอไชยา จังหวัดสุราษฎร์ธานี มีเนื้อที่ 24 ไร่
ในบริเวณวัดศักดิ์คุณารามเคยเป็นสนามรบไทยกับพม่า ปรากฏหลักฐานคือคันคูรบหรือคูค่าย ประชาชนจึงเรียก วัดหัวคู ต่อมากรมพระยาวชิรญาณวโรรสได้เปลี่ยนชื่อวัดเป็น วัดวินัยนิวาสประดิษฐ์ เรียกสั้น ๆ ว่า วัดวินัย หลังจากนั้นพระปลัดศักดิ์ ได้มาเป็นเจ้าอาวาสและได้รับพระราชทานสมณศักดิ์เป็นพระครูคณานุกุล เมื่อท่านมรณภาพ คณะสงฆ์ได้เปลี่ยนชื่อวัดมาเป็น "วัดศักดิ์คุณาราม" สำนักงานพระพุทธศาสนาแห่งชาติระบุตั้งวัดเมื่อ พ.ศ. 2387 ได้รับพระราชทานวิสุงคามสีมาเมื่อ พ.ศ. 2389
อาคารเสนาสนะที่สำคัญ ได้แก่ อุโบสถที่มีหลังคาสองชั้นมุงกระเบื้อง พื้นคอนกรีตเสริมเหล็ก ฝาผนังครึ่งปูนครึ่งไม้ เสาประตูหน้าต่างทำด้วยไม้ ภายในอุโบสถประดิษฐานพระประธานทำด้วยปูนลงรักปิดทอง ปางประทานพร หน้าตักกว้าง 1.6 เมตร สูง 2.25 เมตร สร้างเมื่อ พ.ศ. 2389 และมีศาลาการเปรียญทรงไทย หลังคาสองชั้น เป็นอาคารชั้นเดียว สร้างเมื่อ พ.ศ. 2342
วัดพุมเรียง

วัดพุมเรียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพุมเรียง อำเภอไชยา จังหวัดสุราษฎร์ธานี มีที่ดินตั้งวัดตามเอกสาร สค.1 จำนวน 133 ไร่ แต่ปัจจุบันเหลือแค่ 65 ไร่ 
วัดพุมเรียง หรือ วัดใหม่ เป็นวัดที่สร้างมาตั้งแต่สมัยกรุงศรีอยุธยา ภายหลังมีสภาพชำรุดทรุดโทรมลง เมื่อเกิดจากเกิดภาวะสงครามครั้งสงครามเก้าทัพ เมื่อประมาณ พ.ศ. 2328 พม่าเข้ามาตีเมืองไชยา และเผาวัดวาอารามและอุโบสถ เมื่อสงครามสงบ ชาวบ้านและพระภิกษุชื่อ อุ ได้เข้ามาบูรณะและสร้างอุโบสถขึ้นมาใหม่ ตั้งเป็นวัดเมื่อ พ.ศ. 2390 และได้รับพระราชทานวิสุงคามสีมาเมื่อ พ.ศ. 2391
อาคารเสนาสนะที่สำคัญ ได้แก่ อุโบสถก่ออิฐถือปูนสร้างเมื่อ พ.ศ. 2390 เสา ประตูหน้าต่าง ทำด้วยไม้ ภายในประดิษฐานพระประธานปางประทานพร สร้างเมื่อ พ.ศ. 2490 หน้าซุ้มประตูทางเข้าทีรูปราหูอมจันทร์ไม้แกะสลักอายุกว่า 100 ปี เจดีย์ท่านขุนรองเมือง ที่เก็บอัฐิอดีตเจ้าอาวาสรูปแรก และเจดีย์เก็บอัฐิพระครูยาภิวัฒน์ พระอาจารย์สอนภาษาบาลี ให้กับท่านพุทธทาส เป็นต้น ศาลาการเปรียญทรงไทยหลังคาสองชั้นเป็นอาคารชั้นเดียว สร้างเมื่อ พ.ศ. 2516
ยูไนเต็ดรัสเซีย

ยูไนเต็ดรัสเซีย (#เปลี่ยนทาง , ,) เป็นพรรคการเมืองอนุรักษ์นิยมของประเทศรัสเซีย ในฐานะพรรคที่ใหญ่ที่สุดในประเทศรัสเซีย พรรคนี้ครองที่นั่งในสภา 325 (หรือ 72.22%) จากทั้งหมด 450 ที่นั่งใน สภาดูมา ณ ปี ค.ศ. 2022 ซึ่งถือเป็นเสียงข้างมากในสภาตั้งแต่ปี ค.ศ. 2007 พรรคดังกล่าวก่อตั้งขึ้นในเดือนธันวาคม ค.ศ. 2001 ผ่านการควบรวมของพรรคยูนิตี้ และพรรคปิตุภูมิ-ออลรัสเซีย
ยูไนเต็ดรัสเซียสนับสนุนนโยบายของประธานาธิบดีวลาดิมีร์ ปูติน ซึ่งเคยดำรงตำแหน่งหัวหน้าพรรคในช่วงตำแหน่งประธานาธิบดีของดมิตรี เมดเวเดฟ ปูตินยังคงเป็นผู้นำโดย"พฤตินัย"แม้จะไม่ได้เป็นผู้นำอย่างเป็นทางการหรือเป็นสมาชิกของพรรคก็ตาม พรรคถึงจุดสูงสุดในการเลือกตั้งสภานิติบัญญัติของรัสเซีย ค.ศ. 2007 ด้วยคะแนนเสียง 64.3% ในขณะที่ความนิยมลดลงในช่วงไม่กี่ปีที่ผ่านมา อุดมการณ์ของพรรคไม่สอดคล้องกันแต่โอบรับนักการเมืองและเจ้าหน้าที่โดยเฉพาะ ซึ่งมีมุมมองทางการเมืองที่หลากหลายที่สนับสนุนปูติน พรรคจะดึงดูดผู้มีสิทธิเลือกตั้งที่สนับสนุนปูตินและไม่ใช่อุดมการณ์เป็นหลัก และมักถูกจัดโดยนักรัฐศาสตร์ว่าเป็น "พรรคเต๊นท์ใหญ่" หรือเป็น "พรรคแห่งอำนาจ" ในปี ค.ศ. 2009 พรรคอนุรักษ์นิยมรัสเซียได้ประกาศให้แนวคิดอนุรักษนิยมรัสเซียเป็นอุดมการณ์อย่างเป็นทางการ
วอลเลย์บอลโปรชาเลนจ์ 2022

วอลเลย์บอลโปรชาเลนจ์ 2022 เป็นการแข่งขันวอลเลย์บอลโปรชาเลนจ์ครั้งที่ 11 ซึ่งในฤดูกาลนี้จะมีสโมสรเข้าร่วมการแข่งขันเป็น 6 สโมสร โดยจะเริ่มแข่งขันระหว่างวันที่ 29 ถึง 31 ตุลาคม พ.ศ. 2565 ณ โรงเรียนเทศบาล 1 (เยี่ยมเกษสุวรรณ) จังหวัดสมุทรปราการ
เรลส์เวสต์!

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เรลส์เวสต์!  เป็นวิดีโอเกม ค.ศ. 1984 ที่เผยแพร่โดยบริษัทสทราทีจิกซิมูเลชันส์
รูปแบบการเล่น.
"เรลส์เวสต์!" เป็นเกมที่ทางรถไฟในช่วง ค.ศ. 1870 ถึง ค.ศ. 1900 เป็นจุดเน้นของการจำลองทางเศรษฐกิจ
การตอบรับ.
ได้วิจารณ์เกมสำหรับนิตยสาร"คอมพิวเตอร์เกมมิงเวิลด์" และกล่าวว่า ""เรลส์เวสต์"มีส่วนประกอบคุณภาพสูงที่คาดหวังจากเอสเอสไอ ซึ่งสนุกมากเมื่อผู้เล่นทุกคนเป็นมนุษย์ ถึงแม้ว่าพวกเขาจะไม่มีประสบการณ์ก็ตาม มันจะทำให้การฝึกหัดในห้องเรียนที่ยอดเยี่ยมอยู่ในมือของครูที่มีความสามารถ"
ออคโทพาร์ทแทรเวเลอร์ II

ออคโทพาร์ทแทรเวเลอร์ II  เป็นวิดีโอเกมแนวเล่นตามบทบาท พัฒนาและจัดจำหน่ายโดยสแควร์เอนิกซ์ ตัวเกมเป็นเกมภาคต่อของเกม "ออคโทพาร์ทแทรเวเลอร์" และเป็นเกมลำดับที่สามในชุดเกมต่อจากเกม "" อันเป็นเกมมือถือภาคก่อน แม้ว่ามันจะมีตัวละครใหม่และฉากที่แยกจากเกมก่อนหน้า ตัวเกมวางจำหน่ายทั่วโลกในวันที่ 24 กุมภาพันธ์ ค.ศ. 2023
การพัฒนา.
ตัวเกมประกาศเปิดตัวครั้งแรกในงานนินเท็นโดไดเรกต์ ในวันที่ 13 กันยายน ค.ศ. 2022 โดยมีการแสดงรูปแบบการเล่นเกมสดครั้งแรกที่งานโตเกียวเกมโชว์ในอีกไม่กี่วันต่อมา เช่นเดียวกับ 2 เกมก่อนหน้าในชุดเกม "ออคโทพาร์ทแทรเวเลอร์ II" ใช้รูปแบบกราฟิกที่ขนานนามว่า "เอชดี-ทูดี" ซึ่งเป็นแนวทางที่สร้างรูปแบบกราฟิกแบบพิกเซลสองมิติขึ้นมาใหม่ในยุควิดีโอเกมแบบ 16 บิตและนำเสนอในรูปแบบไดโอรามาสามมิติที่มีความละเอียดสูง ในระหว่างที่ประกาศเปิดตัว ตัวเกมคาดว่าจะพัฒนาเสร็จสมบูรณ์แล้วประมาณ 90 เปอร์เซนต์ ตัวเกมวางจำหน่ายในวันที่ 24 กุมภาพันธ์ ค.ศ. 2023 สำหรับนินเท็นโด สวิตช์ เพลย์สเตชัน 4 เพลย์สเตชัน 5 และ ไมโครซอฟท์ วินโดวส์ โดยตัวเกมแบบลิมิเด็ตอีดีชันจะมีฟิกเกอร์ตัวละครหลักทั้งแปดตัวและอาร์ตบุ๊ก
หมิงฉือลู่

หมิงฉือลู่  เป็นหนังสือรายปีเกี่ยวกับจักรพรรดิแห่งราชวงศ์หมิง (ค.ศ. 1368–1644) เป็นแหล่งข้อมูลประวัติศาสตร์ที่ใหญ่ที่สุดแหล่งเดียวของราชวงศ์หมิง นักประวัติศาสตร์สมัยใหม่เห็นว่า หนังสือชุดนี้ "มีบทบาทสำคัญอย่างยิ่งในการประกอบสร้างสังคมและการเมืองหมิงขึ้นใหม่ในทางประวัติศาสตร์" หลังราชวงศ์หมิงล่มสลายแล้ว ราชวงศ์ชิงใช้หนังสือชุดนี้เป็นแหล่งข้อมูลหลักในการจัดทำ "หมิงฉือ"
ในประเทศไทยมีการแปล "หมิงฉือลู่" และ "ชิงฉือลู่" เฉพาะในส่วนที่เกี่ยวข้องกับสยาม ออกเผยแพร่เมื่อ พ.ศ. 2549 ใช้ชื่อว่า "หมิงสือลู่-ชิงสือลู่ บันทึกเรื่องจริงแห่งราชวงศ์หมิงและราชวงศ์ชิง ตอนว่าด้วยสยาม"
แหล่งข้อมูลทางประวัติศาสตร์.
"ฉือลู่" สำหรับจักรพรรดิแต่ละพระองค์นั้น สำนักประวัติศาสตร์ที่เน่ย์เก๋อแต่งตั้งขึ้นจะเป็นผู้เรียบเรียงขึ้นหลังจากจักรพรรดิพระองค์นั้นสวรรคต โดยใช้แหล่งข้อมูลทางประวัติศาสตร์หลายประเภท เช่น
บอร์นพิงก์เวิลด์ทัวร์

บอร์นพิงก์เวิลด์ทัวร์  เป็นทัวร์คอนเสิร์ตรอบโลกครั้งที่สองของเกิร์ลกรุปเกาหลีใต้ แบล็กพิงก์ เพื่อส่งเสริมสตูดิโออัลบั้มเกาหลีชุดที่สอง "บอร์นพิงก์"
เบื้องหลัง.
ในวันที่ 6 กรกฎาคม 2022 วายจีเอนเตอร์เทนเมนต์ยืนยันว่าแบล็กพิงก์จะออกเพลงใหม่และเริ่มเวิลด์ทัวร์ครั้งใหญ่ในช่วงปลายปี ในวันที่ 31 กรกฎาคม มีการเปิดเผยว่าสตูดิโออัลบั้มเกาหลีชุดที่สอง "บอร์นพิงก์" จะออกในเดือนกันยายน ตามด้วยเวิลด์ทัวร์ซึ่งจะเริ่มในเดือนตุลาคม เมื่อวันที่ 8 สิงหาคม แบล็กพิงก์ประกาศการทัวร์ 36 รอบ ระหว่างเดือนตุลาคม 2022 ถึงเดือนมิถุนายน 2023 ซึ่งครอบคลุมพื้นที่ในทวีปเอเชีย อเมริกาเหนือ ยุโรป และโอเชียเนีย และอาจเพิ่มวันทัวร์อีกในอนาคต
รายชื่อเพลง.
อองคอร์
โรคของระบบประสาท

โรคของระบบประสาท  หมายรวมถึงโรคและความผิดปกติใดๆ ที่เกิดกับระบบประสาท ไม่ว่าจะเป็นสมอง ไขสันหลัง และเส้นประสาท ความผิดปกติอาจมีที่มาทางโครงสร้าง ทางชีวเคมี ทางกิจกรรมไฟฟ้า และอื่นๆ ทำให้เกิดอาการได้หลากหลาย เช่น อัมพาต กล้ามเนื้ออ่อนแรง กล้ามเนื้อสูญเสียการประสานงาน ประสาทสัมผัสบกพร่อง ชัก สับสน เจ็บปวด ซึมหมดสติ เป็นต้น โรคของระบบประสาทมีเป็นที่รู้จักแล้วหลายโรค มีทั้งที่พบได้บ่อยและพบได้น้อย การตรวจหาโรคทำได้โดยการตรวจร่างกายระบบประสาท องค์ความรู้เกี่ยวกับการศึกษาและรักษาโรคของระบบประสาทถือเป็นการแพทย์เฉพาะทางเรียกว่าประสาทวิทยา (neurology) และจิตประสาทวิทยา (neuropsychology)
สภาดูมา

สภาดูมา  มีชื่อย่อในภาษารัสเซียว่า กอสดูมา () เป็นสภาผู้แทนราษฎรของสหพันธรัฐรัสเซีย ขณะที่สภาสูงคือสภาสหพันธรัฐ สำนักงานใหญ่ดูมาตั้งอยู่ใจกลางกรุงมอสโก ห่างจากจตุรัสมาเนจเพียงไม่กี่ก้าว สมาชิกของสมาถูกเรียกว่าเจ้าหน้าที่ สภาดูมาเข้ามาแทนที่โซเวียตสูงสุดอันเป็นผลมาจากรัฐธรรมนูญฉบับใหม่ที่นำเสนอโดยบอริส เยลต์ซิน ภายหลังวิกฤตการณ์รัฐธรรมนูญรัสเซีย พ.ศ. 2536 และได้รับการอนุมัติในการลงประชามติทั่วประเทศ
ในการเลือกตั้งสภานิติบัญญัติของรัสเซียในปี ค.ศ. 2007 และ 2011 มีการใช้ตัวแทนตามสัดส่วนแบบบัญชีรายชื่อเต็มพรรคพร้อมระบบเกณฑ์การเลือกตั้ง 7% แต่สิ่งนี้ก็ถูกยกเลิกในเวลาต่อมา ระยะเวลาของสภานิติบัญญัติในขั้นต้นคือ 2 ปีในช่วงการเลือกตั้ง ค.ศ. 1993-1995 และ 4 ปีในช่วงการเลือกตั้ง ค.ศ. 1999-2007; ตั้งแต่การเลือกตั้ง ค.ศ. 2011 มีวาระ 5 ปี
วัดกลางปากกราน

วัดกลางปากกราน หรือ วัดกลางคลองตะเคียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองตะเคียน ในตำบลปากกราน อำเภอพระนครศรีอยุธยา จังหวัดพระนครศรีอยุธยา 
วัดกลางปากกรานสร้างขึ้นมาตั้งแต่สมัยกรุงศรีอยุธยาตอนต้น ซึ่งสร้างขึ้นมาคู่กับวัดนาค ชาวบ้านจะเรียกชื่อวัดทั้งสองว่า "วัดนาควัดกลาง" หรือ "วัดกลางวัดนาค" ปัจจุบันวัดนาคได้กลายไปเป็นวัดร้างหลังกรุงศรีอยุธยาแตก เมื่อ พ.ศ. 2310 ส่วนวัดกลางปากกรานก็เสื่อมโทรมแทบจะเป็นวัดร้าง จนเมื่อ พ.ศ. 2430 ได้รับการบูรณะพัฒนาโดยย้ายเสนาสนะต่าง ๆ ทั้งกุฏิ ศาลาการเปรียญ อุโบสถ ต่อมาในสมัยหลวงปู่เหมือนเป็นเจ้าอาวาส ได้ดำเนินการร่วมกับพระบำราญคดีจีน นายอากรสารายาฝิ่น นางทับทิมภรรยา และนางเขียนแม่ยาย ได้บริจาคทรัพย์อุปถัมภ์ในการก่อสร้าง ได้รับการพัฒนามาตามลำดับ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อวันที่ 11 มิถุนายน พ.ศ. 2441
ปูชนียวัตถุที่สำคัญ ได้แก่ "พระพุทธมหามิ่งมงคล" เป็นพระประธานประดิษฐานอยู่ภายในอุโบสถหลังเก่า สร้างขึ้นในสมัยกรุงศรีอยุธยาตอนต้น ด้านหน้าวัดมีพระพุทธรูปปางประทานพรโบราณเก่าแก่องค์หนึ่ง มีรูปปั้นหนุมานอมจันทร์ พระพุทธรูปสมเด็จกริ่งคลองตะเคียน และพระพุทธรูปแผงพระเจ้าสิบชาติ
วัดโคกสะพานขาว

วัดโคกสะพานขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าไร่ อำเภออรัญประเทศ จังหวัดสระแก้ว
ในอดีตบริเวณบ้านโคกยังไม่มีวัด เมื่อชาวบ้านต้องการทำบุญต้องไปทำบุญที่วัดอนุบรรพต ซึ่งตั้งอยู่ที่หมู่ 2 บ้านเขาน้อย ตำบลบ้านใหม่หนองไทร อำเภออรัญประเทศ จังหวัดสระแก้วและต้องเดินทางผ่านสนามบิน (ปัจจุบันคือสวนกาญจนาภิเษก) ซึ่งเดินทางไม่สะดวกนัก ชาวบ้านโคกก็เริ่มอาศัยกันหนาแน่น นายจร น้อยมณี อดีตกำนันตำบลป่าไร่ และชาวบ้านได้ประชุมและเห็นว่า ควรสร้างวัดประจำหมู่บ้านขึ้น เพื่อให้ชาวบ้านโคก ได้มีศาสนสถานในการประกอบกิจกรรมด้านศาสนา โดยร่วมกันบริจาคเงินได้จำนวนหนึ่ง เพื่อนำไปซื้อที่ดิน และสร้างที่พักสงฆ์โคกสะพานขาวขึ้นเมื่อ พ.ศ. 2536 ยังได้นิมนต์หลวงปู่เสาร์ อุปสนฺโต พระสงฆ์วัดอนุบรรพต มาเป็นเจ้าอาวาส ซึ่งถือว่าเป็นเจ้าอาวาสรูปแรกของวัดโคกสะพานขาว จนตั้งเป็นวัดเมื่อวันที่ 26 ตุลาคม พ.ศ. 2537 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553
ลักษณะเด่นวัดได้แก่ ซุ้มประตูช้างขนาดใหญ่และภาพจิตรกรรมฝาผนัง
บีเอ็มเอ็กซ์ชิงแชมป์โลก

บีเอ็มเอ็กซ์ชิงแชมป์โลก เป็นการแข่งขันชิงแชมป์โลกสำหรับกีฬาจักรยานบีเอ็มเอ็กซ์ (จักรยานวิบาก) ที่จัดขึ้นภายใต้ข้อบังคับของสหภาพจักรยานระหว่างประเทศ (UCI) ซึ่งเป็นองค์กรปกครองกีฬาระหว่างประเทศ
การแข่งขันบีเอ็มเอ็กซ์ชิงแชมป์โลกจัดขึ้นทุกปี และผู้ชนะในแต่ละการแข่งขันจะได้รับรางวัล"แชมป์โลกจักรยานบีเอ็มเอ็กซ์" เทศกาลแข่งขันจักรยานสามวันนี้ไม่ควรสับสนกับ บีเอ็มเอ็กซ์ซูเปอร์ครอสเวิร์ลคัพ ซึ่งเป็นรายการแข่งบีเอ็มเอ็กซ์ระดับนานาชาติที่จัดขึ้นในหลายพื้นที่ตลอดทั้งปี
สหพันธ์ฯ จะมอบเหรียญทองและเสื้อสีรุ้งให้กับผู้ชนะ เหรียญเงินและเหรียญทองแดงเป็นของผู้เข้าแข่งขันอันดับสองและสาม แชมป์โลกจะสวมเสื้อสีรุ้งจนถึงการแข่งขันชิงแชมป์ปีถัดไป แต่อาจสวมใส่ได้เฉพาะในประเภทการแข่งขันที่ชนะเท่านั้น
ตารางสรุปเหรียญรางวัล.
ตารางเหล่านี้รวมผู้ชนะเลิศในประเภทการแข่งขันชิงแชมป์ทั้งหมด ทั้งชายและหญิง รุ่นจูเนียร์และอีลิท บีเอ็มเอ็กซ์ และครุยเซอร์
จักรยานเสือภูเขาชิงแชมป์โลก

จักรยานเสือภูเขาชิงแชมป์โลก เป็นการแข่งขันชิงแชมป์โลกสำหรับกีฬาจักรยานเสือภูเขาในประเภทการครอสคันทรี ดาวน์ฮิลล์ และโฟร์ครอส จัดโดย สหภาพจักรยานระหว่างประเทศ (UCI) ซึ่งเป็นหน่วยงานกำกับดูแลกีฬาจักรยานโลก
ผู้เข้าเส้นชัยสามคนแรกในแต่ละสาขาในการแข่งขันชิงแชมป์โลกจะได้รับเหรียญทอง เหรียญเงิน และเหรียญทองแดง ผู้ชนะของแต่ละสาขาจะได้รับสิทธิ์สวมเสื้อสีรุ้งในการแข่งขันสาขาเดียวกันจนถึงการแข่งขันชิงแชมป์โลกในปีต่อไป ไม่เหมือนกับการแข่งขันจักรยานเสือภูเขาอื่นที่สหพันธ์ฯ รับรอง ผู้เข้าแข่งขันในชิงแชมป์โลกจะเป็นตัวแทนของทีมระดับชาติมากกว่าทีมเชิงพาณิชย์ การแข่งขันชิงแชมป์โลกมักจะจัดขึ้นในช่วงปลายฤดูกาล
จักรยานเออเบินชิงแชมป์โลก

จักรยานเออเบินชิงแชมป์โลก เป็นการแข่งขันชิงแชมป์โลกสำหรับ บีเอ็มเอ็กซ์ฟรีสไตล์ ครอสคันทรีเอลิมิเนเตอร์ และไทรอัล จัดแข่งขันโดยสหภาพจักรยานระหว่างประเทศ (UCI) ซึ่งเป็นหน่วยงานกำกับดูแลกีฬาจักรยานโลก
สนามแข่ง.
<templatestyles src="Col-begin/styles.css"/>
รายการ.
= อ้างอิง == 
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โครงการดินแดนบริสุทธิ์

โครงการดินแดนบริสุทธิ์  เป็นโครงการของนีกีตา ครุชชอฟ ใน ค.ศ. 1953 ในการส่งเสริมการผลิตทางการเกษตรของสหภาพโซเวียต เพื่อบรรเทาปัญหาการขาดแคลนอาหารที่เกิดขึ้นกับประชากรชาวโซเวียต
ประวัติ.
ในเดือนกันยายน ค.ศ. 1953 คณะกรรมการกลางซึ่งประกอบด้วยครุชชอฟ ผู้ช่วย 2 คน บรรณาธิการจากหนังสือพิมพ์ "ปราฟดา" 2 คน และผู้เชี่ยวชาญด้านการเกษตร 1 คน ได้พบปะกันเพื่อตัดสินใจเกี่ยวกับความรุนแรงของวิกฤตการณ์การเกษตรในสหภาพโซเวียต ก่อนหน้านั้นใน ค.ศ. 1953 เกออร์กี มาเลนคอฟได้รับความไว้วางใจในการแนะนำการปฏิรูปเพื่อแก้ปัญหาการเกษตรในประเทศ รวมถึงการขึ้นราคาการจัดซื้อที่รัฐจ่ายสำหรับการส่งมอบนารวม การลดภาษี และการสนับสนุนให้ชาวนาแต่ละแปลง ครุชชอฟหงุดหงิดที่มาเลนคอฟได้รับความไว้วางใจสำหรับการปฏิรูปการเกษตร จึงแนะนำแผนการเกษตรของเขาเอง แผนของครุซชอฟทั้งขยายการปฏิรูปที่มาเลนคอฟได้เริ่มต้นและเสนอการไถและการเพาะปลูก 13 ล้านเฮกตาร์ (130,000 ตารางกิโลเมตร) ของพื้นที่รกร้างก่อนหน้านี้ใน ค.ศ. 1956 ที่ดินเป้าหมายรวมถึงพื้นที่บนฝั่งขวาของแม่น้ำวอลกาในภาคเหนือของคอเคซัสในตะวันตก ไซบีเรียและทางเหนือของคาซัคสถาน ในช่วงเวลาที่ครุชชอฟประกาศแสดงศักยภาพของดินแดนบริสุทธิ์ในคาซัคสถาน Zhumabay Shayakhmetov เลขาธิการลำดับที่หนึ่งของพรรคคอมมิวนิสต์คาซัค ไม่ต้องการให้ดินแดนคาซัคสถานอยู่ภายใต้การควบคุมของรัสเซีย โมโลตอฟ มาเลนคอฟ คากาโนวิช และสมาชิกพรรคคอมมิวนิสต์ ชั้นนำอื่น ๆ แสดงความคัดค้านต่อโครงการดินแดนบริสุทธิ์ หลายคนมองว่าแผนนี้ไม่สามารถทำได้ในเชิงเศรษฐกิจหรือด้านลอจิสติกส์ มาเลนคอฟต้องการความคิดริเริ่มที่จะทำให้ที่ดินที่อยู่ภายใต้การเพาะปลูกมีประสิทธิผลมากขึ้น แต่ครุชชอฟยืนกรานที่จะนำที่ดินใหม่จำนวนมหาศาลมาทำการเพาะปลูก ซึ่งเป็นวิธีเดียวที่จะได้ผลผลิตพืชผลเพิ่มขึ้นอย่างมากในระยะเวลาอันสั้น
แทนที่จะเสนอสิ่งจูงใจให้ชาวนาที่ทำงานในนารวมอยู่แล้ว ครุซชอฟวางแผนที่จะรับสมัครแรงงานสำหรับดินแดนที่บริสุทธิ์ใหม่โดยการโฆษณาโอกาสนี้เป็นการผจญภัยแบบสังคมนิยมสำหรับเยาวชนโซเวียต ในช่วงฤดูร้อน ค.ศ. 1954 อาสาสมัครคอมโซมอลกว่า 300,000 คนเดินทางไปยังดินแดนบริสุทธิ์ หลังจากการเพาะปลูกดินแดนบริสุทธิ์อย่างรวดเร็วและการเก็บเกี่ยวที่ยอดเยี่ยมใน ค.ศ. 1954 ครุซชอฟได้เพิ่มเป้าหมายเดิมของพื้นที่ 13 ล้านเฮกตาร์ใหม่ภายใต้การเพาะปลูกภายใน ค.ศ. 1956 เป็น 28–30 ล้านเฮกตาร์ (280,000–300,000 ตารางกิโลเมตร) ระหว่าง ค.ศ. 1954 และ ค.ศ. 1958 สหภาพโซเวียตใช้เงิน 30.7 ล้านรูเบิลในโครงการดินแดนบริสุทธิ์และในช่วงเวลาเดียวกัน รัฐได้จัดหาธัญพืชมูลค่า 48.8 พันล้านรูเบิล ตั้งแต่ ค.ศ. 1954 ถึง ค.ศ. 1960 พื้นที่เพาะปลูกทั้งหมดในสหภาพโซเวียตเพิ่มขึ้นเป็น 46 ล้านเฮกตาร์โดยเพิ่มขึ้น 90 เปอร์เซนต์เนื่องจากโครงการดินแดนบริสุทธิ์
โดยรวมแล้ว โครงการดินแดนบริสุทธิ์ประสบความสำเร็จในการเพิ่มการผลิตธัญพืชและบรรเทาการขาดแคลนอาหารในระยะสั้น ความสำเร็จในขั้นต้นและขนาดมหึมาของโครงการนี้ถือเป็นความสำเร็จครั้งประวัติศาสตร์ อย่างไรก็ตาม ผลผลิตธัญพืชที่ผันผวนอย่างกว้างขวางในแต่ละปี ความล้มเหลวของโครงการดินแดนบริสุทธิ์ที่จะเกินผลผลิตที่เป็นประวัติการณ์ใน ค.ศ. 1956 และผลผลิตที่ลดลงทีละน้อยหลัง ค.ศ. 1959 ปรากฏชัดว่าโครงการดินแดนบริสุทธิ์เป็นความล้มเหลว และแน่นอนว่าครุชชอฟขาดความทะเยอทะยานที่จะแซงหน้าผลผลิตธัญพืชของสหรัฐใน ค.ศ. 1960 อย่างไรก็ตาม ในมุมมองทางประวัติศาสตร์ โครงการนี้ถือเป็นการเปลี่ยนแปลงอย่างถาวรในเศรษฐกิจทางเหนือของคาซัคสถาน แม้จะอยู่ในจุดต่ำสุดใน ค.ศ. 1998 ข้าวสาลีถูกหว่านบนพื้นที่เกือบสองเท่าของใน ค.ศ. 1953 และปัจจุบันคาซัคสถานเป็นหนึ่งในผู้ผลิตข้าวสาลีรายใหญ่ที่สุดของโลก
ยิมนาสติกสากลชิงแชมป์โลก

ยิมนาสติกสากลชิงแชมป์โลก  เป็นการแข่งขันกีฬายิมนาสติกสากลระดับโลกที่ควบคุมโดยสหพันธ์ยิมนาสติกนานาชาติ (FIG) การแข่งขันชิงแชมป์ครั้งแรกจัดขึ้นในปี ค.ศ. 1903 สำหรับนักยิมนาสติกชายเท่านั้น นับตั้งแต่การแข่งขันครั้งที่ 10 ในปี ค.ศ. 1934 รายการหญิงได้จัดแข่งขันร่วมกับรายการชาย
สหพันธ์ฯ ก่อตั้งในปี ค.ศ. 1881 และเดิมมีชื่อว่า FEG (Fédération Européenne de Gymnastique) แต่เปลี่ยนชื่อในปี ค.ศ. 1921 เป็น Fédération Internationale de Gymnastique (FIG); การเปลี่ยนชื่อนี้มีความสัมพันธ์คร่าว ๆ กับการตั้งชื่อที่แท้จริงของการแข่งขันชิงแชมป์โลก แม้ว่าการแข่งขันดังกล่าวจัดขึ้นครั้งแรกในปี ค.ศ. 1903 แต่เดิมพวกเขาไม่ได้เรียกว่า "ชิงแชมป์โลก" การแข่งขันครั้งแรกที่เรียกจริง ๆ ว่า 'ชิงแชมป์โลก' หรือ 'World Championships' เป็นการแข่งขันที่จัดขึ้นในปี ค.ศ. 1931 ซึ่งในขณะที่มีการอ้างถึงในสิ่งพิมพ์อย่างเป็นทางการของสหพันธ์ฯ ว่า "First Artistic Men's World Championships" มักจะถูกละเลยโดยหน่วยงานกีฬาต่าง ๆ การแข่งขันชิงแชมป์ก่อนคริสต์ทศวรรษที่ 1930 ซึ่งเริ่มต้นในปี ค.ศ. 1903 ท้ายที่สุดแล้วก็จะได้รับการยอมรับในฐานะการแข่งขันชิงแชมป์โลก
ตารางสรุปเหรียญรางวัลตลอดกาล.
อัปเดตล่าสุดหลังจากวันที่ 5 ของยิมนาสติกสากลชิงแชมป์โลก 2022
ยิมนาสติกลีลาชิงแชมป์โลก

ยิมนาสติกลีลาชิงแชมป์โลก  เป็นการแข่งขันกีฬายิมนาสติกลีลาระดับโลก การแข่งขันได้รับการส่งเสริมและจัดโดย สหพันธ์ยิมนาสติกนานาชาติ (FIG) มันเป็นหนึ่งในสามทัวร์นาเมนต์ในยิมนาสติกลีลาที่จัดอย่างเป็นทางการโดยสหพันธ์ฯ เช่นเดียวกับ ยิมนาสติกลีลาเวิร์ลคัพ และการแข่งขันกีฬายิมนาสติกในโอลิมปิกฤดูร้อน (โดยความร่วมมือกับไอโอซีและสหพันธ์ของประเทศที่จัดการแข่งขัน) การแข่งขันชิงแชมป์โลกครั้งแรกจัดขึ้นในปี ค.ศ. 1963 ซึ่งเป็นช่วงที่กีฬาดังกล่าวเป็นที่รู้จักในชื่อยิมนาสติกสมัยใหม่ รายการปัจจุบันของชิงแชมป์โลกพิจารณาทั้งการแสดงเดี่ยวและกลุ่ม แม้กระทั่งปีที่ไม่ใช่โอลิมปิกและปีก่อนการแข่งขันกีฬาโอลิมปิก การแข่งขันแบบทีมก็มีการแข่งขันเช่นกัน สองรายการที่ไม่มีการแข่งขันในชิงแชมป์โลกอีกต่อไป ได้แก่ เชือกเดี่ยวและฟรีแฮนด์
ตารางสรุปเหรียญรางวัลตลอดกาล.
อัปเดตล่าสุดหลังจาก ยิมนาสติกลีลาชิงแชมป์โลก 2022
At the 2021 Rhythmic Gymnastics World Championships in Kitakyushu, Japan, in accordance with a ban by the World Anti-Doping Agency (WADA) and a decision by the Court of Arbitration for Sport (CAS), athletes from Russia were not permitted to use the Russian name, flag, or anthem. They instead participated under name and flag of the RGF (Russian Gymnastics Federation).
= อ้างอิง == 
<templatestyles src="Reflist/styles.css" />
กอล์ฟหญิงชิงแชมป์โลก

กอล์ฟหญิงชิงแชมป์โลก  เป็นการแข่งขันกีฬากอล์ฟอาชีพที่แข่งขันกันโดยทีมนักกอล์ฟหญิงสองคนที่เป็นตัวแทนของประเทศของตน ทัวร์นาเมนต์นี้แข่งขันทุก 2 ปี ครั้งแรกในปี ค.ศ. 2000 ที่อะแดร์มานอร์โอเทลแอนด์กอล์ฟรีสอร์ท ลิเมอร์ริกเคาน์ตี้ ในประเทศไอร์แลนด์ ซึ่งได้รับการรับรองโดยเลดี้ยูโรเปียนทัวร์ และต่อมาทุกปีระหว่างปี ค.ศ. 2005 ถึง 2008 ในแอฟริกาใต้ได้รับการรับรองโดยแอลพีจีเอ จำนวนเงินรางวัลยังไม่เป็นทางการทั้งสองการแข่วขัน เงินรางวัลปีล่าสุดอยู่ที่ 1.4 ล้านเหรียญสหรัฐ การแข่งขันประกอบด้วย 22 ทีม และแต่ละประเทศที่ผ่านเข้ารอบสามารถลงสนามได้ทีมเดียว จัดขึ้นในเดือนมกราคมหรือกุมภาพันธ์ ในช่วงต้นฤดูกาลสำหรับทัวร์มืออาชีพระดับโลก, แอลพีจีเอสหรัฐ และทัวร์สำคัญอื่นๆ เช่น ทัวร์ในญี่ปุ่นและยุโรป
กอล์ฟชายชิงแชมป์โลก

กอล์ฟชายชิงแชมป์โลก  เป็นการแข่งขันกีฬากอล์ฟชายที่แข่งขันกันโดยทีมละสองคน ซึ่งเป็นตัวแทนของประเทศของตน อนุญาตให้มีทีมเดียวเท่านั้นจากแต่ละประเทศ ผู้เล่นจะได้รับการคัดเลือกโดยพิจารณาจากการจัดอันดับกอล์ฟโลกอย่างเป็นทางการ แม้ว่าจะไม่ใช่ตัวเลือกแรกทั้งหมดที่นักกีฬาจะเลือกแข่งขันก็ตาม การแข่งขันกอล์ฟที่ระดับเท่ากันสำหรับผู้หญิงคือ กอล์ฟหญิงชิงแชมป์โลก แข่งขันตั้งแต่ปี ค.ศ. 2005 ถึง 2008
การแข่งขันเริ่มจัดขึ้นครั้งแรกในปี ค.ศ. 1953 และมีการเปลี่ยนชื่อหลายครั้งก่อนจะใช้ชื่อว่า World Cup of Golf อย่างเป็นทางการ
ขี่ม้าชิงแชมป์โลก

ขี่ม้าชิงแชมป์โลก  เป็นการแข่งขันกีฬาขี่ม้าระดับนานาชาติหลัก และบริหารงานโดยสหพันธ์กีฬาขี่ม้านานาชาติ (FEI) จัดขึ้นทุก ๆ สี่ปี ครึ่งทางระหว่างชุดการแข่งขันกีฬาโอลิมปิกฤดูร้อนที่ต่อเนื่องกัน ตั้งแต่ปี ค.ศ. 1990 ก่อนปีนั้น สาขากีฬาประเภทบุคคลทั้ง 10 ของสหพันธ์ฯ ได้จัดการแข่งขันชิงแชมป์แยกจากกัน ซึ่งมักจะอยู่คนละประเทศ การแข่งขันขี่ม้าชิงแชมป์โลกยุคใหม่ใช้เวลามากกว่าสองสัปดาห์ และเช่นเดียวกับการแข่งขันกีฬาโอลิมปิก สถานที่จะหมุนเวียนไปยังส่วนต่าง ๆ ของโลก ผู้บังคับและม้าที่แข่งขันกันที่ขี่ม้าชิงแชมป์โลกต้องผ่านกระบวนการคัดเลือกที่เข้มงวด และแต่ละประเทศที่เข้าร่วมจะส่งทีมที่มีความโดดเด่นในตัวเอง ผ่านการแข่งขันในฐานะทีมที่ดีที่สุดของประเทศในแต่ละสาขากีฬา ในการแข่งขันปี ค.ศ. 2010 มีผู้เข้าร่วม 800 คนและม้าของพวกเขาจาก 57 ประเทศ 
ตารางสรุปเหรียญรางวัล.
จำนวนเหรียญล่าสุด (ณ ค.ศ. 2018) ของขี่ม้าชิงแชมป์โลก มีดังนี้:
จำนวนเหรียญจะเรียงตามเหรียญทองทั้งหมด จากนั้น เหรียญเงินทั้งหมด จากนั้น เหรียญทองแดงทั้งหมด ตามลำดับตัวอักษร ตารางไม่นับเหตุการณ์ก่อนปี ค.ศ. 1990
การใช้กำลังเกินกว่าเหตุโดยตำรวจ

การใช้กำลังเกินกว่าเหตุโดยตำรวจ  หมายถึงการใช้กำลังโดยตำรวจหรือเจ้าพนักงานผู้บังคับใช้กฎหมายโดยเกินความจำเป็น (excessive) และไม่มีเหตุอันควร (unwarranted) ถือเป็นการประพฤติมิชอบของตำรวจขั้นรุนแรงและเป็นการละเมิดสิทธิมนุษยชน
ตัวอย่างของการใช้กำลังเกินกว่าเหตุ เช่น การตี ยิง กดลงกับพื้น ใช้ปืนไฟฟ้า โดยไม่มีเหตุสมควร
รายชื่อแผ่นดินไหวในประเทศญี่ปุ่น

นี่คือ รายชื่อแผ่นดินไหวในประเทศญี่ปุ่นที่มีขนาดมากกว่าหรือเท่ากับ 7.0 หรือก่อให้เกิดความเสียหายต่อชีวิตและทรัพย์สินอย่างมีนัยสำคัญ ตามที่ระบุไว้ข้างล่าง ขนาดแผ่นดินไหววัดจาก มาตราริกเตอร์ (ML) มาตราขนาดโมเมนต์ (Mw) มาตราขนาดคลื่นพื้นผิว (Ms) แต่แผ่นดินไหวที่เก่ามากรายชื่อปัจจุบันอาจไม่ครบถ้วนสมบูรณ์ แผ่นดินไหวที่เกิดขึ้นก่อนเครื่องมือวัดสมัยใหม่ มีโอกาศที่ข้อมูลขนาดจะไม่แม่นยำและเชื่อถือได้ต่ำ
ภูมิหลัง.
แม้ว่าจะมีการกล่าวถึงแผ่นดินไหวในแคว้นยามาโตะ (ในปัจจุบันคือจังหวัดนาระ) เมื่อวันที่ 23 สิงหาคม ค.ศ. 416 แต่การบันทึกแผ่นดินไหวครั้งแรกที่มีความน่าเชื่อถือเกิดขึ้นในจังหวัดนารา เมื่อวันที่ 28 พฤษภาคม ค.ศ. 599 ในรัชสมัยของจักรพรรดินีซูอิโกะ ในบันทึกอ้างว่าแผ่นดินไหวได้ทำลายอาคารทั่วแคว้นยามาโตะ มีบันทึกทางประวัติศาสตร์มากมายเกี่ยวกับแผ่นดินไหวในญี่ปุ่น จึงมีการสร้างคณะกรรมการสอบสวนแผ่นดินไหวของจักรวรรดิ (Imperial Earthquake Investigation Committee) ขึ้นใน ค.ศ. 1892 เพื่อดำเนินการเปรียบเทียบข้อมูลทางประวัติศาสตร์ที่มีอยู่ให้เป็นระบบ และมีการตีพิมพ์เอกสารเกี่ยวกับข้อมูลแผ่นดินไหวในประวัติศาสตร์ญี่ปุ่นใน ค.ศ. 1892 หลังเหตุการณ์แผ่นดินไหวครั้งใหญ่คันโต ค.ศ. 1923 คณะกรรมการสอบสวนแผ่นดินไหวของจักรวรรดิถูกย้ายไปเป็นสถาบันวิจัยแผ่นดินไหวใน ค.ศ. 1925 ในปัจจุบันเอกสารที่รวบรวมโดยทัตสึโอะ อูซามิ ถือเป็นแหล่งข้อมูลที่เชื่อถือได้มากที่สุดเกี่ยวกับข้อมูลแผ่นดินไหวในประวัติศาสตร์ 
การวัดแผ่นดินไหว.
ในญี่ปุ่นการวัดความรุนแรงของแผ่นดินไหวมักใช้มาตราชินโด ซึ่งมีความคล้ายกับมาตราเมร์กัลลีที่ใช้ในสหรัฐอเมริกา หรือมาตราCSIS ที่ใช้ในประเทศจีน หมายความว่ามาตราส่วนที่วัดความรุนแรงของแผ่นดินไหวทั้งหมดจะวัด ณ ตำแหน่งที่กำหนดและต่างกันไปตามสถานที่ ตัวอย่างเช่น การสั่นสะเทือนอาจจะอธิบายว่า "ขนาด 4 ชินโดะในโตเกียว, ขนาด 3 ชินโดะในโยะโกะฮะมะ, ขนาด 2 ชินโดะในชิซุโอะกะ" แทนที่จะวัดจากจุดศูนย์กลาง 
ปกตินั้นมาตราเมร์กัลลีจะมีระดับความรุนแรงสิบสองระดับ แต่มาตราชินโดที่ใช้โดยกรมอุตุนิยมวิทยาญี่ปุ่นมีสิบระดับตั้งแต่ 0 ถึง 7 โดย 7 เป็นมาตราที่รุนแรงสุด
เหตุเพลิงไหม้โรงพยาบาลในปียาตราเนอัมตส์

เมื่อวันที่ 14 พฤศิจกายน ค.ศ. 2020 เวลาประมาณ 18:30 EET เกิดเพลิงลุกไหม้หอผู้ป่วยโควิด-19 ของโรงพยาบาลฉุกเฉินปียาตราเนอัมตส์ ในปียาตราเนอัมตส์ ประเทศโรมาเนีย เป็นผลให้มีผู้เสียชีวิต 10 ราย และบาดเจ็บสี่คน ในจำนวนนี้เป็นแพทย์อยู่สองคน ผู้เสียชีวิตทั้งหมดเป็นผู้ป่วยที่กำลังรับการรักษาจากโรคโควิด-19 อยู่ และผู้ป่วยส่วนใหญ่ในหอผู้ป่วยต้องพึ่งพาเครื่องช่วยหายใจอยู่ เหตุเพลิงไหม้นี้ได้ทำให้สาธารณชนกลับมาสนใจต่อสภาวะของระบบสาธารณสุขในประเทศโรมาเนีย ไปจนถึงการแทรกแซงทางการเมืองในการบริหารจัดการของโรงพยาบาล
เหตุเพลิงไหม้นี้เป็นเหตุเพลิงไหม้โรงพยาบาลครั้งแรกในช่วงของการระบาดทั่วของโควิด-19 ในโรมาเนีย นับจากนั้นมายังเกิดเพลิงไหม้โรงพยาบาลอีกสามครั้ง ได้แก่ เหตุเพลิงไหม้โรงพยาบาลในยัชเมื่อธันวาคม 2020, เพลิงไหม้โรงพยาบาลในบูคาเรสต์เมื่อมกราคม 2021 และที่กอนสตันซาในเดือนตุลาคม 2021
เหตุเพลิงไหม้.
เพลิงไหม้เริ่มที่ชั้นสองของโรงพยาบาลฉุกเฉินปียาตราเนอัมตส์ (Piatra Neamț Emergency Hospital) ซึ่งเป็นที่ตั้งของหอผู้ป่วยโรคโควิด-19 พนักงานของโรงพยาบาลพยายามดับเพลิงและช่วยขนย้ายผู้ป่วย ส่วนบริการดับเพลิงมีรถดับเพลิงห้าคันเข้ามายังพื้นที่ เจ้าหน้าที่ดับเพลิงระบุว่าไฟแพร่ไป "ใหญ่ขึ้นเร็วมาก ๆ" การตรวจสอบในภายหลังประเมินว่าเพลิงน่าจะมาจากไฟฟ้าลัดวงจรในซิรินจ์พัมพ์ (syringe pump) ก่อนจะแพร่อย่างรวดเร็วไปยังที่เก็บออกซิเจน นำไปสู่การเผาไหม้และแพร่กระจายอย่างรุนแรง การดับเพลิงเสร็จสิ้นในเวลา 25 นาที Nelu Tătaru รัฐมนตรีสาธารณสุข ประกาศว่าขณะเกิดเหตุเพลิงไหม้ เตียงในหอผู้ป่วยไอซียูรวมแปดเตียงถูกเผาไหม้วอด
เหยื่อ.
มีผู้เสียชีวิตสิบราย เป็นสตรีสามราย และบุรุษเจ็ดราย ทั้งหมดเป็นผู้ป่วยที่มีเชื้อโควิด-19 อายุ 67 ถึง 86 ปี แปดรายเสียชวิตในห้องที่เกิดเพลิงไหม้ สองรายเสียชีวิตจากการหายใจล้มเหลวขณะถูกขนย้ายออกจากห้องที่ติดกัน แพทย์หนึ่งคนที่ประจำหอผู้ป่วยพยายามจะช่วยผู้ป่วยแต่บาดเจ็บอย่างหนักหลังชุดกันเชื้อที่สวมอยู่ติดไฟ เขามีแผลไหม้ 40% บนผิวหนัง และบนแขนขาถูกการเผาไหม้ระดับสี่ เขาถูกส่งตัวต่อไปยังบูคาเรสต์ ในคืนวันที่ 14–15 พฤศจิกายน ที่โรงพยาบาลฟลอเรสกา ก่อนที่จะมีเครื่องบินทหารอากาศนำส่งต่อไปยังโรงพยาบาลกองทัพราชินีอัสตริด (Queen Astrid Military Hospital) ในบรัสเซลส์ นอกจากนี้ยังมีแพทย์หนึ่งคน และพยาบาลอีกสามคนที่มีแผลไหม้ แต่ทั้งหมดไม่ต้องเข้ารับการรักษาในหอผู้ป่วย ผู้ป่วยหกคนจากห้องที่ติดกับกับต้นเพลิงถูกนำไปรักษาตัวในโรงพยาบาลชั่วคราวในเลตส์กานี เทศมณฑลยัช ในจำนวนนี้สามคนอยู่ในภาวะอันตราย แต่ไม่มีใครถูกเพลิงไหม้
ตำบลบ้านแก้ง (อำเภอเมืองสระแก้ว)

บ้านแก้ง เป็นตำบล 1 ใน 8 ของอำเภอเมืองสระแก้ว จังหวัดสระแก้ว พื้นที่เป็นทางผ่านในทางรถไฟสายกรุงเทพ–อรัญประเทศ–ปอยเปต มีสถานีรถไฟบ้านแก้ง ซึ่งเป็นสถานีระดับที่ 3 ของการรถไฟแห่งประเทศไทย และมีพื้นที่เป็นภูเขาบริเวณตอนเหนือในเขตอุทยานแห่งชาติปางสีดา
ที่ตั้งและอาณาเขต.
ตำบลบ้านแก้งมีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลบ้านแก้งแบ่งพื้นที่การปกครองออกเป็น 16 หมู่บ้าน ได้แก่
การปกครองส่วนท้องถิ่น.
ท้องที่ตำบลบ้านแก้งมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลบ้านแก้ง ซึ่งเป็นสภาตำบลบ้านแก้งที่จัดตั้งขึ้นในปี พ.ศ. 2516 และต่อมายกฐานะขึ้นเป็นองค์การบริหารส่วนตำบลบ้านแก้ง
ประชากร.
พื้นที่ตำบลบ้านแก้งประกอบด้วยหมู่บ้านทั้งสิ้นจำนวน 16 หมู่บ้าน มีจำนวนประชากร 13,455 คน แบ่งเป็นชาย 6,628 คน หญิง 6,827 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 5 จาก 8 ตำบลในอำเภอเมืองสระแก้ว
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
วัดเทพสุวรรณาราม (ประเทศมาเลเซีย)

วัดเทพสุวรรณาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลปาดังแปลง อำเภอเปินดัง รัฐเกอดะฮ์ ประเทศมาเลเซีย ปัจจุบันมีพระครูธรรมบาลเพิ่ม อริยวํโส ดำรงตำแหน่งเจ้าอาาส
วัดเทพสุวรรณาราม หรือเดิมชื่อว่า วัดปาดังแปลง ภายหลังได้เปลี่ยนชื่อมาเป็น "วัดเทพสุวรรณาราม" เมื่อครั้งสมเด็จพระอริยวงศาคตญาณ (ปุ่น ปุณฺณสิริ) พร้อมคณะได้เดินทางมาตรวจเยี่ยมวัดไทยในมาเลเซียเมื่อ พ.ศ. 2506 
เชื่อกันว่าเป็นสถานที่พักศพหลวงพ่อทวดวัดช้างให้ สมัยที่มีการอัญเชิญกลับมายังไทย ปัจจุบันยังมีร่องรอยเป็นเนินดินสูงตั้งอยู่หลังวัด ลักษณะคล้ายกับเนินดินจอมปลวก ชาวบ้านมีความเชื่อว่า ในการพักศพจุดใดจุดหนึ่ง หากมีน้ำเหลืองไหลจากศพองค์หลวงพ่อทวดหยดลงบนพื้นดิน ชาวบ้านจะช่วยกันพูนดินเป็นเนินสู แล้วนำหลักไม้แก่นมาปักไว้เป็นหลักฐานสำหรับกราบไหว้บูชา
อุโบสถมีรูปแบบสถาปัตยกรรมไทยประเพณีซึ่งก่อสร้างโดยช่างชาวไทย มีฐานบัวลูกแก้วอกไก่ หน้าบันทิศตะวันออกประดับด้วยพระพุทธรูปปางนาคปรก
วิกฤตน้ำยาฆ่าเชื้อถูกเจือจางในประเทศโรมาเนีย พ.ศ. 2559

วิกฤตน้ำยาฆ่าเชื้อถูกเจือจางในโรมาเนียเมื่อปี ค.ศ. 2016 ถือเป็นช่วงเวลาสำคัญในระบบสาธารณสุขในประเทศโรมาเนีย นับตั้งแต่ช่วงฤดูใบไม้ร่วงของปี ค.ศ. 2016 สื่อโรมาเนียเริ่มเปิดเผยว่าระบบสาธารณสุขในโรมาเนียใช้น้ำยาฆ่าเชื้อที่ถูกเจือจางของบริษัทยาเฮซีฟาร์มา (Hexi Pharma) บริษัทยาที่ซึ่งมีเรื่องอื้อฉาวคล้ายกันมาก่อนในปี 2006
ภูมิหลัง.
ไลังเหยื่อบางส่วนของเหตุเพลิงไหม้ไนต์คลับคอลเลกทีฟเสียชีวิตจากการติดเชื้อจากสถานพยาบาล ประเด็นการติดเชื้อในโรงพยาบาลในระบบสาธารณสุขของโรมาเนียได้กลับมาเป็นที่สนใจโดยสื่ออีกครั้ง ถึงแม้ว่ารายงานอุบัติการณ์ของการติดเชื้อจะระบุว่ามีลดลงและมีอยู่ต่ำ แต่ก็เป็นที่ทราบกันแล้วว่ารายงานเหล่านี้เป็นข้อมูลเท็จ
อย่างไรก็ต่ม เป็นเวลาหลายปีมาแล้วที่มีข้อบ่งชี้ที่เสนอว่าน้ำยาฆ่าเชื้อบางส่วนที่ใช้ในโรงพยาบาลไม่เป็นไปตามมาตรฐานที่กำหนดไว้ ดังนั้น กรมสาธารณสุขอารัด (Public Health Department of Arad) ได้รายงานว่าพบผลิตภัณฑ์ที่ไม่ตรงตามมาตรฐานคือ น้ำยาสครับพอลีไอโอดีน (Polyiodine Scrub) ที่จัดสรรโดยบริษัทเฮซีฟาร์มา (Hexi Pharma) ส่วน ตอร์ (Thor) ผลิตภัณฑ์อีกชนิดของบริษัท ยังถูกนำไปตรวจสอบโดยห้องปฏิบัติการในประเทศฝรั่งเศสของบริษัทคู่แข่ง ANIOS พบว่าสูตรส่วนผสมของผลิตภัณฑ์ตอร์แตกต่างไปจากที่ระบุไว้ในฉลาก รวมถึงยังพบว่าสารถูกเจือจางอย่างหนัก อย่างไรก็ตาม ข้อมูลเหล่านี้ไม่ได้ถูกนำมารายงานต่อสาธารณะ ตอร์ ซึ่งเป็นน้ำยาฆ่าเชื้อเหมือนกัน ถูกระบุว่าเป็นสาเหตุของการติดเชื้อในทารกแรกเกิดในโรงพยาบาลสูติศาสตร์ในมณฑลอาร์เกช นับจากนั้นได้มีการฟ้องร้องกับบริษัทผู้ผลิต คือ ฟาร์มายูนิเวอร์ซีตี (Farma University) ซึ่งต่อมา บริษัทได้เปลี่ยนชื่อเป็นเฮซีฟาร์มา (Hexi Pharma)
ผลตอบรับ.
ในวันที่ 6 พฤษภาคม 2016 มีผู้ประท้วงราวห้าร้อยคนในบูคาเรสต์ท่ามกลางภาวะขาดแคลนเงินอุดหนุนในระบบสาธารณสุขของโรมาเนีย ที่ซึ่งมีแพทย์เฉพาะทางโยกย้ายถิ่นฐานหลายพันคนต่อปี และการใต้โต๊ะเงินเพื่อรับการรักษาในโรงพยาบาลมีอยู่ทั่วประเทศ และในวันที่ 8 พฤษภาคม 2016 ท่ามกลางเรื่องอื้ฉาวนี้ รัฐมนตรีสาธารณสุข Patriciu Achimaș-Cadariu ได้ลาออกจากตำแหน่ง
การแบ่งอินเดีย

การแบ่งอินเดียในปี ค.ศ. 1947 แยกบริติชอินเดีย ออกเป็นประเทศอินเดียในเครือจักรภพและประเทศปากีสถานในเครือจักรภพ ประเทศอินเดียในเครือจักรภพคือสาธารณรัฐอินเดียปัจจุบัน ขณะที่ประเทศปากีสถานในเครือจักรภพกลายเป็นสาธารณรัฐอิสลามปากีสถานและสาธารณรัฐประชาชนบังกลาเทศ เหตุการณ์นี้รวมถึงการแยกเขตปกครองเบงกอลและรัฐปัญจาบตามประชากรส่วนใหญ่ที่เป็นมุสลิมและไม่ใช่มุสลิม และยังก่อให้เกิดการแยกกองทัพบกบริติชอินเดีย กองทัพเรือบริติชอินเดีย กองทัพอากาศบริติชอินเดีย ราชการอินเดีย การรถไฟอินเดียและกองคลังกลาง การแบ่งอินเดียเป็นสาระสำคัญหนึ่งในพระราชบัญญัติอิสรภาพของอินเดีย ค.ศ. 1947 ซึ่งมีผลให้บริติชราชสิ้นสุด การก่อตั้งประเทศอินเดียในเครือจักรภพและประเทศปากีสถานในเครือจักรภพมีผลตามกฎหมายตอนเที่ยงคืนของวันที่ 14–15 สิงหาคม ค.ศ. 1947
การแบ่งอินเดียทำให้ประชาชน 10–20 ล้านคนต้องพลัดถิ่น ก่อให้ภัยพิบัติครั้งใหญ่ในสองประเทศเกิดใหม่ ประมาณการว่าประชาชน 200,000–1,000,000 คนเสียชีวิตระหว่างการย้ายถิ่นฐาน ซึ่งถือเป็นการอพยพหมู่ครั้งใหญ่ที่สุด และเป็นหนึ่งในวิกฤตผู้ลี้ภัยครั้งร้ายแรงที่สุดในประวัติศาสตร์ นอกจากนี้ยังมีผู้เสียชีวิตจากความรุนแรงประมาณหลายแสนถึงสองล้านคน ความรุนแรงที่เกิดขึ้นยังสร้างความเป็นปรปักษ์และความหวาดระแวงระหว่างอินเดียกับปากีสถานจนถึงปัจจุบัน
ทั้งนี้การแบ่งอินเดียไม่ได้รวมถึงการแยกตัวของบังกลาเทศจากปากีสถานในปี ค.ศ. 1971 หรือการแยกตัวก่อนหน้านั้นของพม่า (ประเทศพม่าปัจจุบัน) และบริติชซีลอน (ประเทศศรีลังกาปัจจุบัน) จากการปกครองอินเดีย เหตุการณ์นี้ยังไม่รวมถึงการรวมรัฐมหาราชาเป็นสองประเทศในเครือเอกภพ หรือข้อพิพาทในการผนวกและแยกรัฐไฮเดอราบาด รัฐชูนาครห์และรัฐชัมมูและกัศมีร์ นอกจากนี้ยังไม่รวมถึงการรวมดินแดนแทรกอินเดียของฝรั่งเศสช่วงค.ศ. 1947–1954 หรือการผนวกอินเดียของโปรตุเกสในปี ค.ศ. 1961 อย่างไรก็ตามหน่วยการเมืองอื่นที่อยู่ร่วมสมัย เช่น ราชอาณาจักรสิกขิม ราชอาณาจักรภูฏาน ราชอาณาจักรเนปาล ราชอาณาจักรอัฟกานิสถานและมัลดีฟส์ไม่ได้รับผลกระทบจากเหตุการณ์นี้
เชิงอรรถ.
ยูฟ่าแชมเปียนส์ลีก ฤดูกาล 2022–23 รอบแพ้คัดออก

ยูฟ่าแชมเปียนส์ลีก ฤดูกาล 2022–23 รอบแพ้คัดออก เป็นการแข่งขันที่จะเริ่มต้นในวันที่ 14 กุมภาพันธ์ กับรอบ 16 ทีมสุดท้าย และสิ้นสุดในวันที่ 10 มิถุนายน ค.ศ. 2023 กับ นัดชิงชนะเลิศ ที่ สนามกีฬาโอลิมปิกอาทาทืร์ค ในเมืองอิสตันบูล ประเทศตุรกี, ที่จะตัดสินหาทีมแชมเปียนส์ของ ยูฟ่าแชมเปียนส์ลีก ฤดูกาล 2022–23. ทั้งหมด 16 ทีมที่เข้าร่วมในรอบแพ้คัดออก.
เวลาต่างๆ คือ CET/CEST, เป็นไปตามที่ระบุไว้โดย ยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ทีมที่ผ่านเข้ารอบ.
รอบแพ้คัดออกประกอบไปด้วย 16 ทีมที่ผ่านเข้ารอบในฐานะทีมชนะเลิศและรองชนะเลิศของแต่ละ 8 กลุ่มใน แชมเปียนส์ลีก รอบแบ่งกลุ่ม.
<section begin=ทีมที่ผ่านเข้ารอบ />
<section end=ทีมที่ผ่านเข้ารอบ />
รอบและวันในการจับสลาก.
ตารางการแข่งขันเป็นไปตามด้านล่างนี้ (การจับสลากทั้งหมดได้จัดขึ้นที่ สำนักงานใหญ่ยูฟ่า ใน นียง, ประเทศสวิตเซอร์แลนด์).
สายการแข่งขัน.
<section begin=สายการแข่งขัน /><section end=สายการแข่งขัน />
รอบ 16 ทีมสุดท้าย.
<section begin=R16 />
พิธีการจับสลากประกบคู่สำหรับรอบ 16 ทีมสุดท้าย มีขึ้นในวันที่ 7 พฤศจิกายน พ.ศ. 2565 (ค.ศ. 2022), 12:00 CET.<section end=R16 />
สรุปผลการแข่งขัน.
<section begin=R16 />
เลกแรกจะลงเล่นในวันที่ 14, 15, 21 และ 22 กุมภาพันธ์, และเลกที่สองจะลงเล่นในวันที่ 7, 8, 14 และ 15 มีนาคม พ.ศ. 2566 (ค.ศ. 2023).
<section end=R16 />
แมตช์.
"รวมผลสองนัด แมนเชสเตอร์ซิตี ชนะ 8–1."
"รวมผลสองนัด ไบฟีกา ชนะ 7–1."
"รวมผลสองนัด เรอัลมาดริด ชนะ 6–2."
"รวมผลสองนัด มิลาน ชนะ 1–0."
"รวมผลสองนัด นาโปลี ชนะ 5–0."
"รวมผลสองนัด เชลซี ชนะ 2–1."
"รวมผลสองนัด อินเตอร์มิลาน ชนะ 1–0."
"รวมผลสองนัด ไบเอิร์นมิวนิก ชนะ 3–0."
รอบก่อนรองชนะเลิศ.
<section begin=QF />
การจับสลากสำหรับรอบก่อนรองชนะเลิศจะจัดขึ้นในวันที่ 17 มีนาคม พ.ศ. 2566 (ค.ศ. 2023), 12:00 CET.<section end=QF />
สรุปผลการแข่งขัน.
<section begin=QF />
เลกแรกจะลงเล่นในวันที่ 11 และ 12 เมษายน, และเลกที่สองจะลงเล่นในวันที่ 18 และ 19 เมษายน พ.ศ. 2566 (ค.ศ. 2023).
หมายเหตุ
แมตช์.
"รวมผลสองนัด เรอัลมาดริด ชนะ 4–0."
"รวมผลสองนัด อินเตอร์มิลาน ชนะ 5–3."
"รวมผลสองนัด แมนเชสเตอร์ซิตี ชนะ 4–1."
"รวมผลสองนัด มิลาน ชนะ 2–1."
รอบรองชนะเลิศ.
<section begin=SF />
การจับสลากสำหรับรอบรองชนะเลิศจะจัดขึ้นในวันที่ 17 มีนาคม พ.ศ. 2566 (ค.ศ. 2023), 12:00 CET, หลังการจับสลากรอบก่อนรองชนะเลิศ.<section end=SF />
สรุปผลการแข่งขัน.
<section begin=SF />
เลกแรกจะลงเล่นในวันที่ 9 และ 10 พฤษภาคม, และเลกที่สองจะลงเล่นในวันที่ 16 และ 17 พฤษภาคม พ.ศ. 2566 (ค.ศ. 2023).
<section end=SF />
แมตช์.
"รวมผลสองนัด อินเตอร์มิลาน ชนะ 3–0."
"รวมผลสองนัด แมนเชสเตอร์ซิตี ชนะ 5–1."
รอบชิงชนะเลิศ.
<section begin=F />
นัดชิงชนะเลิศจะลงเล่นในวันที่ 10 มิถุนายน ค.ศ. 2023 ที่ สนามกีฬาโอลิมปิกอาทาทืร์ค ในเมืองอิสตันบูล. การจับสลากได้จัดขึ้นในวันที่ 17 มีนาคม ค.ศ. 2023, หลังจากพิธีการจับสลากรอบก่อนรองชนะเลิศและรอบรองชนะเลิศ, เพื่อกำหนดหาทีม "เจ้าบ้าน" เพื่อวัตถุประสงค์ในการบริหาร.
<section end=F />
หมายเหตุ.
<templatestyles src="Reflist/styles.css" />
ตำบลโจลเกเยชอฮ์ฮอเชม

โจลเกเยชอฮ์ฮอเชม  เป็นตำบลในอำเภอโจลเกเยชอฮ์ฮอเชม เทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 ตำบลนี้มีประชากร 22,644 คนใน 4,253 ครัวเรือน
เหตุเพลิงไหม้ไนต์คลับกอเลกติฟ

เหตุเพลิงไหม้ไนต์คลับกอเลกติฟ  เป็นเหตุเพลิงไหม้รุนแรงในบูคาเรสต์ ประเทศโรมาเนีย เกิดขึ้นเมื่อ 30 ตุลาคม 2015 เป็นผลให้มีผู้เสียชีวิต 64 ราย โดย 26 รายเสียชีวิตในที่เกิดเหตุ และที่เหลือเสียชีวิตที่โรงพยาบาล และมีผู้บาดเจ็บ 146 คน เหตุนี้ถือเป็นอัคคีภัยครั้งที่มีผู้เสียชีวิตมากที่สุดในประวัติศาสตร์โรมาเนีย เกิดขึ้นระหว่างคอนเสิร์ตที่ไม่เก็บค่าเข้าชม แสดงโดยวงเมตัลคอร์ Goodbye to Gravity เพื่อฉลองการเปิดตัวอัลบัมใหม่ "Mantras of War" การแสดงส่วนไพโรเทคนิคของวงซึ่งประกอบด้วยพลุ ก่อประกายไฟทำให้โฟมเก็บเสียงพอลียูรีเธนเกิดติดไฟและลุกลามไปอย่างรวดเร็ว เหยื่อส่วนใหญ่ถูกสารพิษจากการเผาไหม้ของโฟม ด้วยยอดเหยื่อที่สูง เจ้าหน้าที่รัฐของโรมาเนียต้องส่งต่อผู้ป่วยอาการรุนแรงไปยังโรงพยาบาลในอิสราเอล, เนเธอร์แลนด์, เบลเยียม, ออสเตรีย, สหราชอาณาจักร, นอร์เวย์, เยอรมนี และฝรั่งเศส เหตุเพลิงไหม้นี้นำไปสู่การประท้วงใหญ่ทั่วประเทศต่อกรณีการฉ้อโกงที่เกิดขึ้นอันเกี่ยวเนื่องกับเหตุเพลิงไหม้นี้ การประท้วงใหญ่เป็นผลให้นายกรัฐมนตรีโรมาเนีย Victor Ponta ต้องลาออกจากตำแหน่ง
ก่อนคอนเสิร์ตเริ่ม วงได้ประกาศว่าจะมีการแสดงแสงสีที่จัดมาเป็นพิเศษ "ไพโรเทคนิค", องค์ประกอบประดับตกแต่งอื่น ๆ ที่นำเข้ามาเพื่อ "ให้ชีวิตแก่งานศิลปะไซ-ไฟ" มือกีตาร์ Vlad Țelea กับ Mihai Alexandru, มือกลอง Bogdan Lavinius และมือเบส Alex Pascu ของวงเสียชีวิตจากเหตุการณ์นี้ ส่วนนักร้อง Andrei Găluț บาดเจ็บและเข้ารับการรักษาในโรงพยาบาล
ผู้ร่วมก่อตั้งและผู้ถือหุ้นใหญ่ของคลับ Alin George Anastasescu และผู้มีส่วนเกี่ยวข้องอีกสองคน คือ Costin Mincu และ Paul Cătălin Gancea ถูกจับกุมในวันที่ 2 พฤศจิกายน ด้วยฐานความผิดฆาตกรรมจากความประมาทเลินเล่อ (negligent homicide), ก่ออันตรายแก่ร่างกายจากความประมาทเลินเล่อ (negligent bodily harm) และสร้างความเสียหายจากความประมาทเลินเล่อ (negligent destruction) คลับที่เกิดเหตุเปิดให้บริการมาตั้งแต่เดือนพฤษภาคม 2013 บนจุดที่ในอดีตเป็นโรงงาน "Pionierul" ตั้งอยู่ที่ Tăbăcarilor Street 7 ในเขต 4 นครบูคาเรสต์ ราว จากวังรัฐสภาของโรมาเนีย
เอเรียน มอยเอด

เอเรียน มอยเอด (เกิด 15 เมษายน พ.ศ. 2523) เป็นนักแสดง นักเขียน และผู้กำกับชาวอิหร่าน-อเมริกัน มอยเอดได้รับการเสนอชื่อเข้าชิงรางวัลโทนีอวอร์ด สาขานักแสดงนำชายยอดเยี่ยมจากการแสดงของเขาในเรื่อง "เสือเบงกอลในสวนสัตว์แบกแดด" และยังแสดงในภาพยนตร์เรื่อง "เดอะฮิวแมนส์" ซึ่งได้รับรางวัลโทนี่อีกด้วย มอยเอดมีชื่อเสียงจากบทบาท สตีวี ฮอสเซนิ ในละครของเอชบีโอเรื่อง "ซัคเซสชัน" และต่อมารับบทเป็น ท็อดด์ สโปเดก ในละครของเน็ตฟลิกซ์เรื่อง "อินเวนติงแอนนา"
หงอู่

หงอู่ (ค.ศ. 1368–1398) เป็นนามศักราชของจักรพรรดิจูหยวนจาง หรือจักรพรรดิหมิงไท่จู่ ปฐมจักรพรรดิแห่งราชวงศ์หมิง และยังเป็นนามศักราชแรกของราชวงศ์หมิง
ในวันที่ 4 เดือน 1 ปีแรกของศักราชหงอู่ (ค.ศ. 1368) จู หยวนจางขึ้นครองราชบัลลังก์ที่นานกิงและประกาศตัวเองเป็นจักรพรรดิ พร้อมกับสถาปนา ต้าหมิง ในศักราชหงอู่ ไม่มีสงครามเกิดขึ้นทั้งประเทศ สังคมฟื้นตัวอย่างรวดเร็วจากสงครามในสมัยราชวงศ์หยวน จำนวนประชากรเพิ่มขึ้นอย่างรวดเร็ว และเศรษฐกิจก็พัฒนาอย่างรวดเร็ว
ตั้งแต่จักรพรรดิหมิงไท่จู่ หรือ จู หยวนจาง จักรพรรดิองค์แรกของราชวงศ์หมิง ก็กลายเป็นธรรมเนียมปฏิบัติที่องค์จักรพรรดิจะใช้เพียงศักราชเดียวเท่านั้นตลอดรัชสมัย (ยกเว้นจักรพรรดิหมิงอิงจงหรือจักรพรรดิเจิ้งถ่งเท่านั้นที่มีถึงสองศักราช) และจักรพรรดิที่เหลือหลังจากนั้นก็ใช้ชื่อศักราชเดียว
วันที่ 10 เดือน 5 ศักราชหงอู่ปีที่ 31 (24 มิถุนายน ค.ศ. 1398) จักรพรรดิหมิงไท่จู่เสด็จสวรรคต ต่อมาในวันที่ 16 เดือน 5 (30 มิถุนายน ค.ศ. 1398) เจ้าชายจู ยฺหวิ่นเหวิน พระราชนัดดาของจักรพรรดิหงอู่ขึ้นสืบราชบัลลังก์เป็นจักรพรรดิเจี้ยนเหวิน พร้อมกับเปลี่ยนศักราชเป็นเจี้ยนเหวิน
วันที่ 18 เดือน 6 ศักราชเจี้ยนเหวินปีที่ 4 (ค.ศ. 1402) หลังจากยุทธการที่จิงหนาน จักรพรรดิหมิงไท่จงหรือจูตี้ซึ่งขึ้นสืบราชบัลลังก์ต่อมาได้ยกเลิกศักราชเจี้ยนเหวินและเปลี่ยนกลับมาใช้ศักราชหงอู่ปีที่ 35 ก่อนจะเปลี่ยนมาใช้ศักราชหย่งเล่อในปีถัดมา ในศักราชเจี้ยนเหวินปีที่ 1 (ค.ศ. 1399) เจ้าชายจูตี้ใช้ปักกิ่งเป็นฐานที่มั่นของพระองค์
มัสยิดราโอราโอ

มัสยิดราโอราโอ  เป็นหนึ่งในมัสยิดที่เก่าแก่ที่สุดในประเทศอินโดนีเซีย ตั้งอยู่ในนาการีราโอราโอ อำเภอตานะฮ์ดาตาร์ จังหวัดสุมาตราตะวันตก สร้างขึ้นตามสถาปัตยกรรมมีนังกาเบาและสถาปัตยกรรมเปอร์เซีย มัสยิดสร้างขึ้นในปี 1908 โดยหลังคาเดิมทำมาจากเส้นใยพืช ก่อนที่ต่อมาจะเปลี่ยนมาใช้ซิงค์
นับตั้งแต่การตั้งมัสยิด มัสยิดได้รับความเสียหายอย่างหนักจากเหตุแผ่นดินไหวหลายครั้ง ทั้งในปี 1926 และ 2009 กระนั้น มัสยิดไม่เคยได้รับการซ่อมแซมครั้งใหญ่เลย การซ่อมแซมมีเพียงการซ่อมหลังคาและหออะษานที่เอียงในปี 1975 และได้มีการเปลี่ยนกระเบื้องทั้งหมดในมัสยิดใหม่ในราวทศวรรษ 1990 ในสมัยสงครามเอกราชอินโดนีเซียมัสยิดยังถูกใช้เป็นศูนย์กลางทางยุทธศาสตร์เพื่อต่อสู้กับเจ้าอาณานิคมดัตช์ด้วย
ประวัติศาสตร์.
มัสยิดสร้างขึ้นในปี 1908 เพื่อแทนมัสยิดอาตัปอีจุก (Atap Ijuk Mosque) หลังเดิมที่ถูกทุบทำลายลงเนื่องจากสภาพอาคารไม่สามารถใช้งานได้ นับจากนั้น จึงสร้างมัสยิดขึ้นบนที่ดินวักฟ์ของ H. Mohammad Thaib Caniago ภายใต้ความร่วมมือของชุมชนราโอราโอ และ Abdurrachman Datuk Majo Indo มัสยิดก่อสร้างแล้วเสร็จในปลายปี 1918
สถาปัตยกรรม.
รูปแบบทางสถาปัตยกรรมของมัสยิดเป็นการผสมผสานองค์ประกอบต่าง ๆ ส่วนใหญ่จากมีนังกาเบาและเปอร์เซีย มัสยิดสี่ชั้นโค้งเล็กน้อยเป็นแบบมีนังกาเบา พื้นที่โล่งใต้โดมและหออะษาน
ในโถงสวดมีเสาหลักสี่เสาทำจากคอนเกรีตตั้งอยู่ ส่วนที่ใหม่กว่าของมัสยิดสร้างขึ้นในทศวรรษ 1930 ประดับด้วยกระจกที่ทุบให้แตก ส่วนแท่นมิมบัร มีขนาด 3 × 1.38 เมตร
ในงานฉลองครบรอบมัสยิด 100 ปี ในเดือนตุลาคม 2008 Shodiq Pasadigoe นายอำเภอตานะฮ์ดาตาร์ ได้กล่าวว่ามีมัสยิดอีกสองแห่งในสุมาตราตะวันตกที่สร้างให้คล้ายกับมัสยิดราโอราโอ คือ มัสยิดซาดะฮ์ในตานะฮ์ดาตาร์ และมัสยิดใหญ่โกโตบารูในอำเภอโซลกใต้
โทมิซากุ คาวาซากิ

โทมิซากุ คาวาซากิ  เป็นกุมารแพทย์ชาวญี่ปุ่น ผู้บรรยายโรคคาวาซากิเป็นครั้งแรกในทศวรรษ 1960s โรคดังกล่าวและโรคหัวใจรูมาติกเป็นหนึ่งในสาเหตุอันดับต้น ๆ ของการเสียชีวิตด้วยโรคหัวใจในเด็กทั่วโลกที่ไม่ใช่โรคจากแรกเกิด
ชีวิตช่วงต้นและการศึกษา.
คาวาซากิเกิดเมื่อ 1 กุมภาพันธ์ 1925 ในย่านอาซากูซะ โตเกียว เป็นลูกคนสุดท้องจากเจ็ดคน ตอนเด็กเขา "สนใจในพืชและผลไม้เป็นอย่างมาก และตื่นเต้นที่ได้เรียนรู้ว่าจู่ ๆ แพร์จากศตวรรษที่ 20 ก็ปรากฏตัวขึ้นมา" อย่างไรก็ตามเขาได้ล้มเลิกความตั้งใจที่จะเรียนต่อในสาขาพฤกษศาสตร์เนื่องจากมารดาร้องขอให้เขาเรียนเป็นแพทย์ เขาได้เข้าเรียนแพทยศาสตร์ที่มหาวิทยาลัยชิบะ จบการศึกษาแพทยศาสตรบัณฑิตในปี 1948
อาชีพการงาน.
คาวาซากิเป็นแพทย์อินเทิร์นในชิบะ และเลือกต่อเฉพาะทางกุมารเวชศาสตร์เพราะชอบที่จะทำงานกับเด็ก เขาเป็นแพทย์ประจำบ้านในสมัยที่ญี่ปุ่นแพ้สงครามและไม่ได้รับเงินเดือน เป็นผลให้ครอบครัวมีปัญหาทางการเงินอย่างหนัก อาจารย์ของเขาแนะนำให้คาวาซากิเข้าทำงานรับเงินเดือนที่ศูนย์การแพทย์กาชาดญี่ปุ่น ในย่านฮิโรโอะ เขตชิบูยะ โตเกียว ที่ซึ่งต่อมาเขาได้เป็นกุมารแพทย์ประจำอยู่นาน 40 ปี
หลัง 10 ปีของการวิจัยค้นคว้าเรื่องการแพ้นม และกรณีการติดเชื้อปรสิตแปลก ๆ เขาได้พบเด็กชายอายุสี่ขวบที่มาพบแพทย์ด้วยอาการทางคลินิกหลายอาการรวมกัน ที่ซึ่งต่อมาเขานิยามชื่อว่า "กลุ่มอาการไข้ฉับพลัน ต่อมน้ำเหลืองในเยื่อบุและผิวหนัง" (acute febrile mucocutaneous lymph node syndrome; MCLS) ในปี 1961 ในปี 1962 เขาพบผู้ป่วยรายที่สองด้วยอาการแสดงเดียวกัน หลังเขาเก็บรวบรวมกรณีผู้ป่วย 7 กรณี เขาได้นำเสนอกลุ่มอาการนี้ต่อที่ประชุมของสมาคมกุมารแพทย์ญี่ปุ่น ผู้ตรวจสอบของสมาคมปฏิเสธรายงานของคาวาซากิเนื่องจากไม่เชื่อว่านี่เป็นโรคใหม่ นอกจากนี้ยังมีการต่อต้านโดยนักวิชาการจำนวนมากต่อการค้นพบ "โรคใหม่" นี้เป็นเวลาหลายปี กระทั่งคาวาซากิรวบรวมกรณีผู้ป่วยได้ 50 ราย ผลการรายงานโรคใหม่นี้ในเอกสารขนาด 44 หน้า ได้ถูกตีพิมพ์ในวารสารอาการแพ้ ญี่ปุ่น (Japanese Journal of Allergy) ในปี 1967 ในเอกสารประกอบด้วยแผนภาพวาดของผื่นในผู้ป่วยแต่ละราย ซึ่งได้รับการยอมรับว่าเป็น "หนึ่งในตัวอย่างของงานเขียนเชิงคลินิกเชิงพรรณาที่งดงามที่สุด" ("one of the most beautiful examples of descriptive clinical writing") ไม่นานจากนั้นก็เริ่มมีกุมารแพทย์คนอื่น ๆ พบและรายงานโรคเดียวกันในทั่วประเทศ
กระทั่งปี 1970 กระทรวงสาธารณสุขและสวัสดิการรัฐ จัดตั้งคณะกรรมการวิจัยโรค MCLS นำโดยคุณหมอฟูมิโอะ โคซากิ (Dr. Fumio Kosaki) และได้ทำการศึกษาทั่วประเทศ ผลการศึกษายืนยันว่านี่เป็นโรคพบใหม่ที่มีเป้าอยู่ที่หลอดเลือดแดงทั่วร่างกาย ในปี 1973 แพทย์พยาธิวิทยาได้ค้นพบความสัมพันธ์กับโรคหัวใจในเด็กขณะชันสูตรศพ คาวาซากิเป็นผู้นำคณะกรรมการวิจัยและได้ตีพิมพ์ในวารสาร "Pediatrics" ในปี 1974 เขาได้รับการเรียกขานเป็น "ครึ่ง เชอร์ล็อก โฮล์ม ครึ่ง ชาลส์ ดิกเกนส์ จากรูปแบบการบรรยายโรคที่ทั้งชวนฉงนและสวยงาม" (sense of mystery and his vivid descriptions) การตีพิมพ์นี้เป็นการตีพิมพ์เกี่ยวกับโรคเป็นครั้งแรกในภาษาอังกฤษ นำไปสู่การสนใจในโรคนี้ในระดับนานาชาติในที่สุด
ชีวิตส่วนตัวและการเสียชีวิต.
คาวาซากิสมรสกับกุมารแพทย์เรโกะ คาวาซากิ (Reiko Kawasaki, เสียชีวิตปี 2019) คาวาซากิเสียชีวิตด้วยสาเหตุธรรมชาติเมื่อ 5 มิถุนายน 2020 สิริอายุ 95 ปี และมีการตีพิมพ์คำไว้อาลัยในวารสารแพทย์ทั่วโลก
ชีล่า เอติม

ชีล่า เอติม (#เปลี่ยนทาง , เกิด ค.ศ. 1991) เป็นนักแสดง นักร้อง นักแต่งเพลง และนักเขียนบทละครชาวยูกันดา-อังกฤษ เธอเปิดตัวเป็นนักแสดงอาชีพในปี ค.ศ. 2013 ที่ เช็คสเปียร์โกล้บ ในเรื่อง "เดอะไลท์นิงชายด์" ซึ่งเป็นละครเพลงที่เขียนโดย เช วอล์คเกอร์ ครูสอนการแสดงของเธอ 
จากบทบาทบนเวทีที่ได้รับการยกย่องในไตรภาคเช็คสเปียร์ที่แสดงด้วยหญิงล้วนของ ดอนมาร์ แวร์เฮ้าส์ ในปี ค.ศ. 2016 เป็นต้นมา เอติมก็ได้รับรางวัลลอเรนซ์ โอลิเวียรื อวอร์ด 2018 สาขานักแสดงสมทบหญิงยอดเยี่ยมในละครเพลงจากการรับบท มาริแอน เลน ในภาพยนตร์ดั้งเดิมเรื่อง "เกิร์ลฟรอมเดอะนอร์ธคันทรี" เธอแต่งเพลงสำหรับโปรดักชั่นหลายเรื่องและแสดงละครเวทีเรื่อง "อันกุส" ของเธอที่งาน เอดินเบิร์กเฟสติวัลฟรินจ์ 2019 นอกจากนี้ เธอยังได้รับเลือกให้แสดงในซีรีส์ทางโทรทัศน์หลายเรื่อง รวมถึงซีรีส์ที่ถูกยกเลิกเรื่อง "มหาศึกชิงบัลลังก์" ซีรีส์ภาคต่อ "บลัดมูน", "เดอะเพลซฮอร์ส" ของบีบีซีและ"ดิอันเดอร์กราวนด์เรลโร้ด" ของเอมาซอน ที่กำกับโดย แบร์รี่ เจนกินส์ ในปี ค.ศ. 2021 เธอได้แสดงในละครกีฬาที่ประสบความสำเร็จของเย็ตฟลิกซ์เรื่อง "บรูสด์" กำกับและอำนวยการสร้างโดย แฮลลี เบร์รี ในปี ค.ศ. 2022 เธอได้รับรางวัลลอเรนซ์ โอลิเวียรื อวอร์ดอีกรางวัลหนึ่ง ซึ่งคราวนี้เป็นสาขานักแสดงนำหญิงยอดเยี่ยม จากการแสดงของเธอในละครเรื่อง "คอนสเตลเลชัน"
มสรูรมนเทียร

หมู่มนเทียรมสรูร (อักษรโรมัน: Masrur หรือ Masroor) เป็นโบสถ์พราหมณ์ตัดสินอายุศตวรรษที่ 8 ตั้งอยู่ในหุบเขากังครา ในรัฐหิมาจัลประเทศ ประเทศอินเดีย หันหน้าออกตะวันออกเฉียงเหนือ สร้างขึ้นด้วยสถาปัตยกรรมโบสถ์พราหมณ์แบบนคร ถึงแม้หมู่มนเทียรที่หลงเหลือในปัจจุบันจะมีขนาดใหญ่โต แต่การค้นคว้าทางโบราณคดีเสนอว่าศิลปินและสถาปนิกในอดีตมีแผนที่ใหญ่กว่านี้มากในการจะสร้างหมู่มนเทียรนี้ และหมู่มนเทียรที่เห็นในปัจจุบันยังสร้างไม่เสร็จตามแผน งานแกะสลักและประติมากรรมส่วนใหญ่ของมนเทียรในปัจจุบันได้สูญหายไปแล้ว รวมถึงหมู่มนเทียรยังมีร่องรอยความเสียหายที่อาจจะมาจากเหตุแผ่นดินไหว
มนเทียรสร้างขึ้นโดยการแกะสลักหินใหญ่ก้อนเดียวเป็นศิขร และตรงกลางมีสระน้ำศักดิ์สิทธิ์ตามคัมภีร์การสร้างมนเทียร มนเทียรมีทางเข้าสามทางทางตะวันออกเฉียงเหรือ ตะวันตกเฉียงเหนือ และตะวันออกเฉียงใต้ ในจกนวนนี้มีเพีนงจุดเดียวที่สร้างเสร็จสมบูรณ์ หลักฐานที่พบยังเสนอว่ามีการจะก่อสร้างทางเข้าออกที่สี่ ซึ่งสร้างไม่เสร็จ หมู่มนเทียรสร้างขึ้นตามแผนกริดสี่เหลี่ยมจัตุรัส (square grid) โดยมีมนเทียรหลักล้อมรอบด้วยมนเทียรหลังเล็ก ๆ ตามแบบแผนแบบมณฑล ครรภคฤห์ของมนเทียรหลักสร้างตามแปลนแบบสี่เหลี่ยมจัตุรัส เช่นเดียวกับศาลย่อย ๆ และส่วนมณฑป มนเทียรยังประดับด้วยงานแกะสลักและประติมากรรมแสดงภาพของเทพเจ้าและเนื้อหาจากปุราณะในศาสนาฮินดู
มีรายงานการค้นพบมนเทียรครั้งแรกโดย Henry Shuttleworth ในปี 1913 ที่ซึ่งนำไปสู่ความสนใจโดยบรรดานักโบราณคดี Harold Hargreaves จากกรมสำรวจโบราณคดีได้ทำการสำรวจหมู่มนเทียรด้วยตนเองในปี 1915 ศาสตราจารย์ด้านประวัติศาสตร์ศิลปะผู้เชี่ยวชาญเฉพาะทางด้านสถาปัตยกรรมโบสถ์พราหมณ์แบบอินเดีน Michael Meister ระบุว่ามสรูรมนเทียรสร้างขึ้นด้วยสถาปัตยกรรมแบบ "ภูเขา" ซึ่งแทนภาพของโกที่มีภูเขาล้อมรอบ